stanford-oval/wikipedia huggingface dataset:
Beatriz Merino

| Beatriz Merino |
| --- | --- |

Perun pääministeri
 23. kesäkuuta 2003 – 15. joulukuuta 2003  
Edeltäjä:  Luis Solari De La Fuente
Seuraaja:  Carlos Ferrero
Henkilötiedot
Syntynyt: 15. marraskuuta 1947 (ikä 76) Lima
Martha Beatriz Merino Lucero (s. 15. marraskuuta 1947) on perulainen juristi ja poliitikko, joka oli  Perun pääministeri loppuvuonna 2003. Ennen pääministeriksi nousuaan hän suoritti maisterin tutkinnon oikeustieteessä Harvardin yliopistossa ja työskenteli Procter & Gamble -kulutustavarayhtiössä. Hän on tullut tunnetuksi sukupuolten tasa-arvoa edistävästä työstään.
Pääministerinä ollessaan Merino joutui kiistoihin presidentti Alejandro Toledon kanssa ministerinimityksistä, ja Toledo pyysi Merinoa ja koko hallitusta eroamaan. BBC:n mukaan tuossa tilanteessa pääministerin kannatusluvut olivat 50 prosentin paikkella, kun taas presidenttiä  tuki alle 20 prosenttia äänestäjistä.
Aiheesta muualla

Kuvia tai muita tiedostoja aiheesta Beatriz Merino Wikimedia Commonsissa
Beatriz Haddad Maia

| Beatriz Haddad Maia |
| --- | --- |

Henkilötiedot
Syntynyt: 30. toukokuuta 1996 (ikä 28)
Kansalaisuus:   Brasilia
Tennispelaaja
Pituus:  185  cm
Paino:  80 kg
Kätisyys:  vasen
Palkintorahat:  7 271 700 USD
Kaksinpeli
Paras sijoitus:  58. (25.9.2017)
Voitot/tappiot:  459–240
Grand Slam -turnauksissa
Australian avoimet:  2. kierros (2018, 2019)
Ranskan avoimet:  1. kierros (2017)
Wimbledon:  2. kierros (2017)
Yhdysvaltain avoimet:  1. kierros (2017)
Nelinpeli
Paras sijoitus:  79. (29.1.2018)
Turnausvoittoja:  2
Voitot/tappiot:  172–98
Aiheesta muualla
ITF
WTA
Beatriz Haddad Maia (s. 30. toukokuuta 1996 São Paulo) on brasilialainen tennispelaaja. Parhaimmillaan hän on ollut kaksinpelissä WTA-listan sijalla 58 syyskuussa 2017. Hän on voittanut urallaan kaksi WTA-turnausta nelinpelissä ja neljä ITF-turnausta kaksinpelissä.
Helmikuussa 2013 Haddad Maia pääsi toiselle kierrokselle Florianópolisin WTA-turnauksessa. Hän oli eräpallon päässä puolivälieräpaikasta Melinda Czinkiä vastaan pelaamassaan ottelussa.
Aiheesta muualla

Beatriz Haddad Maia WTA:n sivuilla (englanniksi)
Beatriz Haddad Maia ITF:n sivuilla (englanniksi)
Barracuda

Wikisanakirjassa on tähän liittyviä sananselityksiä:   ja .
Barracuda tai barrakuda voi tarkoittaa ainakin seuraavia:
barrakudat, ahvenkaloihin kuuluva heimo trooppisia kaloja
barrakuda, yllä mainittuun heimoon kuuluva iso petokala
”Barracuda”, Heart-yhtyeen singlekappale vuodelta 1977
Plymouth Barracuda, Plymouthin automalli 1960–1970-luvuilta
Barracuda, ranskalainen ydinsukellusveneluokka
Fairey Barracuda, Britannian Kuninkaallisen laivaston torpedopommittaja toisessa maailmansodassa
Seagate Barracuda, tietokoneiden kovalevymerkki
Barracuda Point, niemenkärki Sipadanin saarella Malesiassa
Randy Barracuda eli Perttu Häkkinen, Imatran Voima -yhtyeen jäsen
Are (artisti)

| Are |
| --- | --- |
 Are esiintymässä Jyväskylän Lounaispuistossa vuonna 2017
Henkilötiedot
Syntynyt: 14. tammikuuta 1989 (ikä 35)
Ammatti:  rap-artisti, opettaja
Muusikko
Taiteilijanimi:  Are, Suomen Pienin MC, Ilpo Varvaskorpi, Tupla-P
Laulukielet:  suomi
Aktiivisena:  2004–
Tyylilajit:  rap
Levy-yhtiöt:  Skill Street Entertainment. KPC Records, Meiän Musiikki, Pihlderberg
  [ Muokkaa Wikidatassa ] [ ohje ]  
Are (oikealta nimeltään Pyry Jaala s. 14. tammikuuta 1989) on alkujaan Jyväskylästä kotoisin oleva rap-artisti. Hän on KPC- ja JKL Funk Days -kollektiivien jäsen.
Elämä ja ura

Jaala valmistui Palokan lukiosta vuonna 2007. Rap-musiikista hän oli kiinnostunut peruskouluvuosinaan muun muassa siinä käytettyjen kirosanojen vuoksi. Jaalalla ei ollut musiikillista taustaa ennen rap-harrastusta.
Musiikkiuraansa Are aloitteli freestyle rap -kilpailuissa. Vuonna 2006 hän sijoittui Rap SM -kilpailussa hopeasijalle, ja seuraavana vuonna hän voitti kilpailun Kajoa vastaan. Keväällä 2008 hän voitti Kelohonka-Battlen Rovaniemellä.
Jyväskyläläiseen JKL Funk Days -kollektiiviin kuulunut Are levytti Skill Street Entertainmentille, ja hänen ensimmäinen studioalbuminsa Jaalan elämää julkaistiin toukokuussa 2010. Hän oli myös mukana tekemässä Krison ja Rekamin kanssa albumia Rautpohja demot. Vuonna 2012 hän julkaisi Stepan kanssa ...ja naksuvat luupit -nimisen yhteislevyn, joka sijoittui Suomen virallisen albumilistan 49. sijalle. Are teki paluun freestylebattlen pariin nousten 18 kisaajan joukosta voittajaksi historian ensimmäisessä Hattutemppu Battlessa Jyväskylän Ilokivessä.
Vuonna 2013 Are oli perustamassa aluksi pienlevy-yhtiönäkin toiminutta KPC-kollektiivia. Vuonna 2015 häneltä ilmestyi uusi pitkäsoitto: Raaka ja Leikkaamaton. Levy julkaistiin diginä, CD:nä ja Aren ensimmäisenä vinyyli-soolojulkaisuna. Vuosikymmenen aikana hän julkaisi vielä EP-levyt Tupla P ja Dopermannit sekä Aina valveilla. Jälkimmäinen julkaistiin yhteisjulkaisuna Krison Promonauha -EP:n kanssa Meiän Musiikki -yhtiön kautta.
Vuonna 2017 Are voitti Kierosawobattlen MC Samppaa vastaan tiputettuaan ensin Kajon välierässä.
Vuonna 2020 Are kilpaili leikkimielisesti Kajon kanssa Madventures-ohjelmassa.
Pääosin Are on kuitenkin ottanut alku-uransa jälkeen etäisyyttä battle rap -kisoihin, joihin tarvittavan mielentilan hän kuvasi myrkylliseksi vuonna 2021. Taakka-podcastissa vuonna 2023 Are myönsi battle rapin tuntuneen hänestä "ikävältä" sen vaativan "koulukiusaajan mielentilan" vuoksi. Hän kertoi myös katuvansa esimerkiksi Madventures-rapissa heitettyä riimiä, joka viittasi Kobe Bryantin kuolemaan johtaneeseen tapaturmaan.
Toisen albuminsa julkaisemisen jälkeen Are oli myös alkanut kokemaan rap-musiikin kevyenä viihteenä ja kiinnostumaan lukemisesta ja novellien kirjoittamisesta. Innoitusta hän oli ammentanut etenkin kirjailija Isaak Babelin tuotannosta. Musiikkiuransa ohella hän oli myös opiskellut luokanopettajaksi, joksi hän oli valmistunut vuonna 2018.
Vuonna 2021 Are julkaisi Rekamin Pihlderberg-levymerkin kautta kolmannen sooloalbuminsa Tunnustus. Rekami myös tuotti levyn, joka erosi Aren aiemmista julkaisuista – Are pyrki tekemään albumista helpommin kuunneltavan, ja sen taustabiitit olivat hidastempoisempia. Samoihin aikoihin hän toimi Suomen ensimmäisen hip hopiin keskittyvän opintolinjan linjanjohtajana Alkio-opistossa. Sen ansioista hänelle myönnettiin Jyväskylän kaupungin kulttuuripalkinto vuonna 2022. Toimiessaan virassa muutaman vuoden ajan hän äänitti samalla uutta musiikkia. Seuraava albumi, Kaiken teoria, julkaistiin 2023. Sen tuottajana toimi jälleen Rekami, ja albumin musiikki oli sävyltään positiivisempaa Aren aiempaan musiikkiin verrattua.
Diskografia > Albumit

Jaalan elämää (2010)
Rautpohja demot (Krison ja Rekamin kanssa) (2011)
...ja naksuvat luupit (Stepan kanssa, 2012)
Raaka ja leikkaamaton (2015)
Tunnustus (2021)
Kaiken Teoria (2023)
Diskografia > EP:t

Tupla P ja Dopermannit (2016)
Aina valveilla (2018)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Altis | "Laiskurit" | Sairaala LP |  | 2009 |
| Stepa | "Hullut jätkät" | Made in Sodankylä | Tapani Kansalainen | 2010 |
| Hannibal & Joku Roti Mafia | "Eilen-tännään-huomena posse" | Ad Portas | 6-Mäki, R-Syke, Tykopaatti, Lauri Räpping Vantaanjoki, Tapani Kansalainen, Roitown Ink, Härmälän Tyyli, Kriso & Raimo | 2010 |
| Kriso | "Nappo" | Nappo EP |  | 2010 |
| Hannes H. | "Kevät" | Ei turhia paineita | Jussi Kuoma | 2010 |
| Nopsajalka | "Matkamies" | Kuningas soundi | Leijonamieli & Stepa | 2010 |
| Rekami | "Levee elämä" | Iskuja vyön alle |  | 2010 |
| Jake the Break & Flam | "Painakaa pojat mieleen" | Rattaat pyörimään | Kajo | 2011 |
| Sere | "Rullataan ilman renkaita" | Edustaa edustaa 3 | Stepa | 2011 |
| Rekami | "Intro" | Nollabudjetti |  | 2011 |
| Nemel & Jussi Kuoma | "Maksakko matkat" | Vihreä albumi |  | 2012 |
| HKI Crates | "Nilkittäjät" | HKI Crates | Haamu & Rekami | 2012 |
| Rekami | "Se menee" | Suomen jyväskyläläinen |  | 2012 |
| Rekami | "Skill Street Blues / SSE RIP" (bonuskappale) | Suomen jyväskyläläinen |  | 2012 |
| Solonen & Kosola | "Supermies" | Kolmetoista kertaa kovempi ku kukaan | Stepa & HC Kives | 2013 |
| Kriso | "Kunkun tee" | Rautpohja LP |  | 2013 |
| DJ Polarsoul | "Mortteli" | Pilvilinna | Stepa & Eräkoira | 2013 |
| Korstoraatio | "Outro" | Fourgnxtazsippinhennesyinopelastra | Janvanhegen, Gettomasa, Rehtivee & Miki | 2013 |
| Rekami & Keemoh | "Kämppikset" | Vuoden tulokas |  | 2013 |
| Stepa | "Se ei oo maanantai (eikä tiistai)" | Ultramagneettinen | Jodarok | 2014 |
| Stepa | "Tee omaa juttuu" | Ultramagneettinen | Jodarok | 2014 |
| Gettomasa & Ruuben | "Jäävuorisalaatti" | Vellamo LP |  | 2014 |
| Gettomasa & Ruuben | "Älä fronttaa" | – |  | 2014 |
| Chydeone & Leo Luxxxus | "Pelkää!" | FORCE100 | Sattalite, K!rby, Klaus Kustaa, Jussi Kuoma, Killa Knatti, JV, Jodarok, Tommishock, Haamu & Puppa J | 2015 |
| Altis & 2nen | "Tykitys" | Sensuroimaton | Nikke Ankara, Ironine, Kajo | 2016 |
Aiheesta muualla

Kuvia tai muita tiedostoja aiheesta Are (artisti) Wikimedia Commonsissa
At War with the Mystics

| At War with the Mystics The Flaming Lips |
| --- | --- | --- |

Studioalbumin tiedot
 Äänitetty : kesäkuu 2004 – tammikuu 2006
 Julkaistu: 3. huhtikuuta 2006
 Formaatti: LP, digitaalinen, CD
 Tuottaja(t): The Flaming Lips, Dave Friddman, Scott Booker
 Tyylilaji: psychedelic rock, dream pop, space rock
 Kesto: 54.53
 Levy-yhtiö: Warner Bros
Muut kannet

The Flaming Lipsin muut julkaisut
| Yoshimi Battles the Pink Robots 2002 | At War with the Mystics 2006 | Embryonic 2009 |
Singlet albumilta At War with the Mystics
 ”The W.A.N.D (The Will Always Negates Defeat)” Julkaistu: 10. tammikuuta 2006  ”The Yeah Yeah Yeah Song (With All Your Power)” Julkaistu: 17. huhtikuuta 2006  ”It Overtakes Me” Julkaistu: 13. marraskuuta 2006
At War with the Mystics on yhdysvaltalaisen psykedeelistä rockkia tekevän yhtyeen The Flaming Lipsin yhdestoista studioalbumi, jonka julkaisi Warner Bros Records 4. huhtikuuta 2006. Albumissa on enemmän poliittisia sanoituksia kuin heidän aiemmissa albumeissaan, Yoshimi Battles the Pink Robots tai The Soft Bulletin.
Albumi voitti vuonna 2006 parhaiten suunnitellun albumin ja parhaan rockalbumin Grammyn.
Kappaleet

The Yeah Yeah Yeah Song (With All Your Power) – 4.51
Free Radicals (A Hallucination of the Christmas Skeleton Pleading with a Suicide Bomber) – 3.39
The Sound of Failure / It's Dark ...Is It Always This Dark?? – 7.18
My Cosmic Autumn Rebellion (The Inner Life as Blazing Shield of Defiance and Optimism as Celestial Spear of Action – 4.48
Vein of Stars – 4.15
The Wizard Turns On... The Giant Silver Flashlight and Puts on His Werewolf Moccasins – 3.41
It Overtakes Me / The Stars Are So Big... I Am So Small... Do I Stand a Chance? – 6.50
Mr. Ambulance Driver – 4.21
Haven't Got a Clue – 3.23
The W.A.N.D (The Will Always Negates Defeat) – 3.44
Pompeii äm Götterdämmerung – 4.22
Goin' On – 3.39
Arvostelut

Metacritic: 76/100
Pitchfork: 6.7/10
Rolling Stone:
Soundi:
Aiheesta muualla

At War With The Mystic Discogsissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:At War with the Mystics
Käännös suomeksi
Avon

Avon voi tarkoittaa:
Asutuksia

Avon, Ontario, Kanada
Avon, Seine-et-Marne, Ranska
Avon, Deux-Sèvres, Ranska
Avon, Alabama, Yhdysvallat
Avon, Colorado, Yhdysvallat
Avon, Connecticut, Yhdysvallat
Avon, Etelä-Dakota, Yhdysvallat
Avon, Illinois, Yhdysvallat
Avon, Indiana, Yhdysvallat
Avon, Maine, Yhdysvallat
Avon, Massachusetts, Yhdysvallat
Avon, Minnesota, Yhdysvallat
Avon, New York, Yhdysvallat
Avon, Ohio, Yhdysvallat
Avon, Pennsylvania, Yhdysvallat
Avon, Utah, Yhdysvallat
Avon, Wisconsin, Yhdysvallat
Jokia

Avon, Uusi Etelä-Wales, Australia
Avon, Uusi Etelä-Wales, Australia
Avon, Victoria, Australia
Avon, Länsi-Australia
Avon, joki Hampshiressä, Englannissa
Avon, Bristolissa, Englannissa
Avon, Devonissa, Englannissa
Avon, Warwickshiressä, Englannissa
Avon, Ontariossa, Kanadassa
Avon, Nova Scotiassa, Kanadassa
Avon, Canterburyssa, Uudessa-Seelannissa
Avon, Marlborough’ssa, Uudessa-Seelannissa
Muita

Avon Products, kosmetiikka-alan yritys
Avon Rubber, rengasvalmistaja
Muita > Laivoja

HMS Avon (1805), Cruizer-luokan 18-tykkinen prikisluuppi
HMS Avon (1837), 2-tykkinen puinen siipiratasalus
HMS Avon (1862), 2-tykkinen puinen siipiratastykkivene
HMS Avon (1867), 4-tykkinen Beacon-luokan tykkivene
HMS Avon (1896), Avon-luokan torpedovenehävittäjä
HMS Avon (K97), River-luokan fregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Avon”, voi hakea sivunnimihaulla, laajalla sivunnimihaulla tai tekstihaulla.
Askja

Askja
Askjan kaldera vuonna 1984
| --- | --- |
Tyyppi:  Kerrostulivuori
Sijainti:  Islanti
Vuoristo:  Dyngjufjöll
Korkeus merenpinnasta:  1 516 m
Suojelualue:  Vatnajökullin kansallispuisto (en) 
Purkautunut viimeksi:  1961
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tulivuoren sijainti Islannissa
Vuoden 1875 purkauksen tuhkapilvi
Askja (/aska/) on Islannin ylängöllä Dyngjufjöll-vuorten keskellä sijaitseva kerrostulivuori. Alue on hyvin eristynyt ja sinne pääsee vain muutamana kuukautena vuodessa. Alueella sataa vuosittain vain 450 mm johtuen Vatnajökull-jäätiköstä. Aluetta käytettiin Apollo-ohjelman aikana astronauttien harjoittelualueena, he tekivät siellä geologista tutkimusta.
Purkaukset

Askja oli käytännössä tuntematon ennen 29. maaliskuuta 1875 alkanutta suurta purkausta. Erityisesti itäisissä vuonoissa tuhkasade oli niin runsas, että se myrkytti maan ja tappoi karjaa. Tuhkaa levisi tuulen mukana Norjaan ja Ruotsiin. Purkaus laukaisi merkittävän muuttoaallon pois Islannista. Aikaisempi vähäntunnettu purkaus on tapahtunut holoseenin aikana noin 11 000 vuotta sitten. Purkauksen tefraa on löydetty Ruotsin koillisosasta, Irlannin saaren pohjoisosasta ja Norjan pohjoisosasta. Viimeksi tulivuori on purkautunut 1961.
Askjassa on kolme sisäkkäistä kalderaa, joista suurimman halkaisija on 8 km. Uloin kaldera on purkautunut esihistoriallisella ajalla ja on laajuudeltaan 50 km². Pääkraatterin pohja on 1 100 metrin korkeudella.
Järvet

Öskjuvatn on vuoden 1875 purkauksen kraatterissa oleva 4,5 km:n läpimittainen järvi. Sen pinta on noin 50 m alempana kuin varsinainen purkauskraatteri. Järvi oli aluksi lämmin, mutta on jäässä suuren osan vuotta. Se on syvin Islannin järvistä: 220 m.
Víti on pienempi 150 m:n läpimittainen räjähdyspurkauskraatteri Öskjuvatnin koillispuolella. Siinä on geoterminen järvi, joka on mineraalirikas, rikkipitoinen samea sininen järvi. Se on tarpeeksi lämmin uimiseen. (Näissä kraatterijärvissä uiminen tyynellä ilmalla voi olla vaarallista, koska veden pinnalle voi kertyä hiilidioksidia, joka voi tukehduttaa uimarin ja aiheuttaa hukkumisen.) Víti muodostui vuoden 1875 purkauksessa. Se on vain 8 metriä syvä.
Kadonneet tiedemiehet

Vuonna 1907, saksalaiset tiedemiehet Walter von Knebel ja Max Rudloff vierailivat Askjalla tutkimassa sen kalderaa. Tutkiessaan Öskjuvatnia pienessä veneessä, he katosivat jälkeäkään jättämättä. Von Knebel'in morsian Ina von Grumbkow johti etsintäretkikuntaa, mutta se, mitä heille tapahtui ei selvinnyt. Nykyiset havainnot maanvyöryjen vaikutuksista, kuten 21. kesäkuuta 2014 tapahtuneesta, on johtanut arveluihin että he kuolivat vastaavanlaiseen, maanvyöryn aiheuttamaan hyökyaaltoon; vuoden 2014 hyökyaallon korkeudeksi arvioitiin 30 metriä.
Alueen nähtävyydet

Askjaa ympäröivillä Dyngjufjöll-vuorilla on vaikuttava Drekagil, lohikäärmeiden kanjoni. Kaksi muuta vulkaanista systeemiä, jotka sijaitsevat Askjan lähellä ovat Herðubreið ja Kverkfjöll.
Askja on suosittu turistinähtävyys. Alueella on kaksi retkeilymajaa ja mahdollisuus leiriytyä. Alueelle johtavat tiet ovat auki vain kolme-neljä kuukautta kesäkuusta lokakuun alkuun.
Aktiivisuus

Kesäkuussa 2010, tulivuoriekspertti Hazel Rymer sanoi seismisen aktiivisuuden lisääntyneen myös Askjan alueella  Lisääntyneet maanjäristykset ovat sijoittuneet koilliseen keskustulivuoresta Herðubreiðin suuntaan.
Maaliskuussa 2012 raportoitiin Öskjuvatn-järven jäiden poikkeuksellinen sulaminen kuukausia etuajassa. Ilmiö viittaisi lisääntyneeseen geotermiseen aktiivisuuteen Askjassa. Huhtikuun alussa 2012 matkailijoita kehotettiin välttämään alueella liikkumista mahdollisten myrkyllisten kaasujen vuoksi.
Geoterminen Víti-järvi Askjassa
Askja ja Víti (etualalla)
Aiheesta muualla

University of Iceland: About Askja (Arkistoitu – Internet Archive)
Photos and description of Askja (Arkistoitu – Internet Archive)
Panoramic views of Iceland, including Askja
Photo of Víti Crater
Jatkuvasti päivittyvä kartta Islannin maanjäristyksistä Vatnajökull-jäätikön kohdalta. Askja sijaitsee pohjoiseen jäätiköstä. (englanniksi) (islanniksi)
Drekagil, lohikäärmeiden kanjoni.
Bandhagenin metroasema

Bandhagenin metroasema
Bandhagenin metroasema on Tukholman metron asema Bandhagenissa. Bandhagenin asema avattiin 22. marraskuuta vuonna 1954. Se on osa T-bana 1 -linjaa (vihreä linja), ja sijaitsee Sturebyn ja Högdalenin metroasemien välissä. Etäisyys Slussenin metroasemalle on 6,5 kilometriä.
Vuonna 2013 asemaa käytti arkisin 6 500 matkustajaa päivässä.
Aiheesta muualla

| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Sturebyn metroasema ▷ Hässelby strandin metroasema |  |  Linja 19 |  | Högdalenin metroasema ▷ Hagsätran metroasema |
muokkaa wikidataa
Wikimedia Commonsissa on kuvia tai muita tiedostoja aiheesta .
Barnardin galaksi

| Barnardin galaksi |
| --- | --- |
 Barnardin galaksi.
Epookki J2000
Muut nimet:  NGC 6822, DDO 209, HIPASS J1944-14, IC 4895
Tähdistö:  Jousimiehen tähdistö
Rektaskensio:  19h 44m 56,199s
Deklinaatio:  -14° 47′ 51,29″
Punasiirtymä:  -0,000190 ± 0,000007
Säteisliike:  -57 km/s
Etäisyys:  0,520 Mpc
Tyyppi:  IB(s)m
Näennäinen kirkkaus:  9,31
Barnardin galaksi on epäsäännöllinen kääpiöellipsigalaksi Jousimiehen tähdistössä. Barnardin galaksin etäisyys Maasta on noin 1,6 miljoonaa valovuotta, mikä tekee siitä yhden Linnunrataa lähimmistä galakseista. Barnardin galaksin rakenne muistuttaa huomattavasti Pienen Magellanin pilven rakennetta. Galaksin magnitudi on 9,31, ja se kuuluu Paikalliseen ryhmään.
Galaksin havaitsi ensimmäisenä E. E. Barnard 17. elokuuta 1884. Epäsäännöllisyyden, matalan kirkkauden ja lähellä olevien HI-alueiden vuoksi seuraavien 40 vuoden aikana havaitsijoilla oli vaikeuksia määritellä sitä ja se nimettiin moneen kertaan eri nimillä. Vasta vuonna 1922 Charles Dillon Perrine määritteli sen Pienen Magellanin pilven kaltaiseksi kohteeksi.
At Sixes and Sevens

| At Sixes and Sevens Sirenia |
| --- | --- | --- |

Studioalbumin tiedot
 Äänitetty : 2001–2002
 Julkaistu: 13. elokuuta 2002
 Tuottaja(t): Terje Retsens ja Morten Veland
 Tyylilaji: sinfoninen metalli goottimetalli
 Kesto: 53.57
 Levy-yhtiö: Napalm Records
Sirenian muut julkaisut
|   | At Sixes and Sevens 2002 | An Elixir for Existence 2004 |
At Sixes and Sevens on Sirenian esikoisalbumi, joka julkaistiin 13. elokuuta 2002.
Kappaleet

Meridian – 6.20
Sister Nightfall – 5.38
On the Wane – 6.37
In a Manica – 6.03
At Sixes and Sevens – 6.46
Lethargica – 5.30
Manic Aeon – 6.26
Shadow of Your Own Self – 5.58
In Sumerian Haze – 4.39
Arvostelut

AllMusic:
Imperiumi: 9+/10
Metal Rules:
Aiheesta muualla

At Sixes and Sevens Discogsissa. (englanniksi)
Albumi At Sixes and Sevens Encyclopaedia Metallum -sivustolla (englanniksi)
Sirenia
| --- | --- |
Studioalbumit:   At Sixes and Sevens  An Elixir for Existence  Nine Destinies and a Downfall  The 13th Floor  The Enigma of Life  Perils of the Deep Blue  The Seventh Life Path  Dim Days of Dolor  Arcane Astral Aeons  Riddles, Ruins & Revelations  1977 
EP:t:   Sirenian Shores
Aurinkokiven koulu

| Aurinkokiven koulu |
| --- | --- |
 Aurinkokiven palvelutalon pääsisäänkäynti johtaa myös Aurinkokiven kouluun. Oikealla osa taiteilija Stig Baumgartnerin teoksesta Kuinka paljon valo on (2016).
Sijainti:  Aurinkokivenkuja 1, 01700 Vantaa
Koordinaatit:  60.31899°N, 24.85173°E
Tyyppi:  suomenkielinen yhtenäiskoulu
Perustettu:  16. elokuuta 2016
Rehtori:  Sari Silander, virka-apulaisrehtori Jonna Temonen, virka-apulaisrehtori vs. Hanna-Maria Antikainen
Luokat:  1–9
Oppilaita:  885
Verkkosivut
Aurinkokiven koulu on Vantaan Kivistön suuralueen Kivistön kaupunginosassa syyslukukaudesta 2016 lähtien toiminut, noin 1000 oppilaan peruskoulun yhtenäiskoulu (luokka-asteet 1–9). Koulu valmistui osana Aurinkokiven palvelukeskuksen rakentamisen ykkösvaihetta; palvelutalossa toimii myös päiväkoti ja neuvola.  Kouluun siirtyivät läheistä Kivistön koulua keväällä 2016 käyneet alakoululaiset. Aurinkokiven koulun rehtoriksi siirtyi Kivistön koulua aiemmin johtanut Sari Silander.
Aurinkokiven koulua laajennettiin palvelukeskuksen toisen rakennusvaiheen yhteydessä vuonna 2019. Kivistön yläkoululaiset siirtyivät Vantaankosken koulusta oman alueensa uuteen yläkouluun syksyllä 2019, minkä myötä huonokuntoinen Vantaankosken koulu lakkautettiin. Uuden yläkoulun julkisivu herätti kohua betoniseinälle maalatun taideteoksen haikeiden värien takia.
Aurinkokiven koulu on Vantaan Kivistössä syksyllä 2016 uudessa rakennuksessa aloittanut suomenkielinen alakoulu.
Aurinkokiven koulu.
Arvo (talous)

Arvo taloudellisessa merkityksessä kuvaa sitä, kuinka arvokkaana vaihdon kohteena olevia asioita eli hyödykkeitä pidetään. Tämän arvon määräytyminen riippuu hyödykkeiden niukkuudesta. Filosofiassa arvo on paljon laajempi käsite. Arkikielessä tavaran tai palvelun arvolla tarkoitetaan yleensä sen hintaa.
Taloustietessä hyödykkeen arvon määräytymisestä on erilaisia teorioita. Nykyisen uusklassisen näkemyksen mukaan arvo on käytännössä sama kuin hinta. Markkinataloudessa tavaran arvo määräytyy kysynnän ja tarjonnan mukaan. Tasapainon, jossa hyödykkeen rajahyöty ja rajakustannus ovat samoja, määrittää hinta. Tavallisesti ajatellaan, että osa kuluttajista olisi valmiita maksamaan yhdestä yksiköstä tasapainohintaa enemmän. Tällöin he arvostavat hyödykettä enemmän kuin maksavat siitä ja saavat vaihdosta ylijäämää.
Historiallisesti tavaran arvosta on esitetty monia teorioita aina Tuomas Akvinolaisen ja Adam Smithin ajoista lähtien:
David Ricardon täsmentämä klassinen työarvoteoria.
Karl Marxin yhteiskunnallisesti välttämättömään työaikaan perustuva teoria. Sen mukaan myös työvoima voi olla tavaraa, joka luo lisäarvoa.
Rajahyötyteoria ottaa kantaa hyödykkeen arvoon, vaikka kyseessä ei olisi tuote - esimerkiksi aina saatavissa olevan ilman rajahyöty on nolla.
Toisin kuin klassisessa taloustieteessä, nykyään yleensä katsotaan, että hyödykkeellä ei ole erityistä sisäistä arvoa (engl. intrinsic value), vaan puhutaan pelkästään hyödykkeiden hinnanmuodostuksesta.
Aiheesta muualla

Nevalainen-Peltonen: Marxilainen kansantaloustiede, Kansankulttuuri
Belcourt Castle

Belcourt Castle
Belcourt Castle on kartanomainen rakennus Newportin kaupungissa, Rhode Islandin osavaltiossa, Yhdysvaltain itärannikolla.Rakennuksen rakennustyöt aloitettiin vuonna 1891, ja ne saatiin päätökseen vuonna 1894. Rakennuksen suunnittelussa on käytetty useita eurooppalaisia tyylisuuntia, huomattavimmin ranskalaissävytteistä renessanssia ja gotiikkaa. Suunnittelija oli yhdysvaltalainen arkkitehti Richard Morris Hunt. Rakennus tuli maksamaan noin 3,2 miljoonaa senaikaista Yhdysvaltain dollaria.
Belcourt Castlen rakennutti varakas yhdysvaltalainen liikemies Oliver Hazard Perry Belmont (1858-1908) kesänviettopaikakseen. Tarkoituksena oli käyttää rakennusta vain kuudesta kahdeksaan viikkoa vuodessa. Nykyisin kartanomainen rakennus on Tinneyn suvun hallussa. Heidän hallinnassaan kartano on kokenut monia muutoksia.